
PARLAMENTUL ROMÂNIEI

   Comisia pentru agricultură, silvicultură, industrie alimentară şi servicii  specifice
                                                                      Bucureşti,  18.11.2004

                                                                      Nr.24/458

RAPORT

asupra proiectului de Lege privind aprobarea Ordonanţei de urgenţă a Guvernului nr.69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura

Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura, transmis cu nr.P.L. – X 617  din  20 octombrie 2004 şi înregistrat sub nr.24/418/21.10.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru buget, finanţe şi bănci, avizul Comisiei juridice, de disciplină şi imunităţi şi avizul Comisiei pentru administraţie publică, amenajarea teritoriului şi echilibru ecologic. 

 Proiectul de ordonanţă are ca obiect de reglementare modificarea şi completarea Legii nr.192/2001 privind fondul piscicol, pescuitul şi acvacultura. Prin proiect se propune consolidarea structurilor administrative existente, extinderea responsabilităţilor Companiei Naţionale de Administrare a Fondului Piscicol, precum şi înfiinţarea Agenţiei Naţionale pentru Pescuit şi Acvacultură. 

Proiectul de Lege privind aprobarea Ordonanţei de urgenţă a Guvernului nr.69/2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura face parte din categoria legilor organice, potrivit prevederilor art.73 alin.(3) lit.h), din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul  Gheorghe Predilă – secretar de stat  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 30 de deputaţi, membri ai comisiei.

Raportul Comisiei a fost adoptat, în unanimitate, în şedinţa din  9 noiembrie 2004.

Proiectul de lege a fost adoptat de Senat în şedinţa din 14 octombrie 2004.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 lit.f) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii în comisie, proiectul de lege se aprobă în forma adoptată de Senat cu următoarele amendamente: 

Nr. Crt.
Text iniţial


Text propus de Comisie

(autorul amendamentului)
Motivarea
Camera decizională

1. 
ARTICOL UNIC. – Se aprobă Ordonanţa de urgenţă a Guvernului nr.69 din 16 septembrie 2004 pentru modificarea şi completarea Legii nr.192/2001 privind resursele acvatice vii, pescuitul şi acvacultura, publicată în Monitorul Oficial al României, Partea I, nr.883 din 28 septembrie 2004, cu următoarele modificări şi completări:
Nemodificat. 

Camera Deputaţilor

2. 
Text ordonanţă 

Articolul I punctul 4, alineatul (2) al articolului 9:

      „(2) Compania Naţională de Administrare a Fondului Piscicol se subrogă Agenţiei Domeniilor Statului în ceea ce priveşte drepturile şi obligaţiile ce rezultă din contractele încheiate de Agenţia Domeniilor Statului cu agenţi contractanţi ce deţin în exploatare sau administrare amenajări piscicole.”


1. La articolul I punctul 4, alineatul (2) al articolului 9 va avea următorul cuprins:

       “(2) Compania Naţională de Administrare a Fondului Piscicol se subrogă Agenţiei Domeniilor Statului în ceea ce priveşte drepturile şi obligaţiile ce rezultă din contractele încheiate de Agenţia Domeniilor Statului cu agenţi contractanţi ce deţin în exploatare sau administrare amenajări piscicole, precum şi cu cei care au încheiat contracte de asociere în participaţiune.”

Deputat PRM: Ioan Bâldea 
Pentru eliminarea discriminărilor. 
Camera Deputaţilor

3. 
Text Senat

1. La articolul I punctul 4, după alineatul (2) al articolului 9 se introduce un alineat nou, alin.(21), cu următorul cuprins:

     “(21) Compania Naţională  de Administrare a Fondului Piscicol va încheia acte adiţionale cu agenţii contractanţi, în termen de 30 de zile de la preluarea contractelor prevăzute la alin.(2).”
2. La articolul I punctul 4, după alineatul (2) al articolului 9 se introduce un alineat nou, alin.(21), cu următorul cuprins:

       “(21) Compania Naţională  de Administrare a Fondului Piscicol va încheia acte adiţionale cu agenţii contractanţi, precum şi cu cei care au încheiat contracte de asociere în participaţiune, în termen de 30 de zile de la preluarea contractelor prevăzute la alin.(2).”

Deputat PRM: Ioan Bâldea 
Pentru eliminarea discriminărilor.
Camera Deputaţilor

4. 
Text Senat 

2. La articolul I, după punctul 4 se introduce un punct nou, pct.41, cu următorul cuprins:

“(41) La articolul 9, după alineatul (3) se introduce un alineat nou, alin.(31), cu următorul cuprins:

   (31) Prevederile alin.(2) şi (3) se vor aduce la îndeplinire în termen de 30 de zile de la intrarea în vigoare a legii de aprobare a prezentei ordonanţe de urgenţă”


Se elimină.

Deputat  PSD: Mihai Nicolescu 
Pentru respectarea normelor de tehnică legislativă. 

În cuprinsul legii de bază nu putem vorbi de “legea de aprobare a prezentei ordonanţe”.

Dispoziţia respectivă a fost cuprinsă în alineatul (2) al articolului II al ordonanţei de urgenţă.
Camera Deputaţilor 

5. 
Text Senat 

3. La articolul I punctul 5, litera c) a alineatului (1) al articolului 10 va avea următorul cuprins:

   “c) privatizează societăţile comerciale cu profil piscicol şi/sau amenajările piscicole pe care le are în portofoliu, conform Legii nr.137/2002 privind unele măsuri pentru accelerarea privatizării.”
Nemodificat.

Camera Deputaţilor 

6. 
Text Senat 

4. La articolul I, după punctul 16 se introduce un punct nou, pct.161, cu următorul cuprins:

“161. Literele e) şi g) ale alineatului (1) al articolului 56 va avea următorul cuprins:

    e) pescuitul electric neautorizat, pescuitul cu materiale explozive, pescuitul cu substanţe toxice şi narcotice de orice fel, pescuitul cu unelte de plasă monofilament în Delta Dunării, precum şi folosirea armelor de foc în scopul omorârii peştilor sau a vieţuitoarelor acvatice; 

………………………………………….

g) comercializarea ilegală a peştelui, icrelor şi produselor din peşte ori deţinerea sau transportul în vederea comercializării, fără documentele legale.”
4. La articolul I punctul 18, literele e) şi g) ale alineatului (1) al articolului 562 vor avea următorul cuprins:
  “e) pescuitul electric neautorizat, pescuitul cu materiale explozive, pescuitul cu substanţe toxice şi narcotice de orice fel, pescuitul cu unelte de plasă monofilament în Delta Dunării, precum şi folosirea armelor de foc în scopul omorârii peştilor sau a vieţuitoarelor acvatice; 

…………………………………………

g) comercializarea ilegală a peştelui, icrelor şi produselor din peşte ori deţinerea sau transportul în vederea comercializării, fără documentele legale.”

Deputat PSD: Mihai Nicolescu 

Deputat PSD: Ioan Stan 
Articolul 56 a fost abrogat prin Legea nr.298/2004 pentru modificarea şi completarea Legii nr.192/2001 (art.I.pct.36).


Camera Deputaţilor 

7. 
Text Senat 

5. La articolul I punctul 19, articolul 571 se abrogă. 
Nemodificat. 

Camera Deputaţilor 

8. 
Text Legea nr.192/2001, republicată.

   “Anexa nr.3 

    2. Pescuitul recreativ se practică de pe mal în Dunărea teritorială de la Baziaş până la vărsarea ei în mare, în Deltă şi în lunca inundabilă a Dunării, în râurile de munte, colinare şi de şes cu zonele lor inundabile, în reţeaua de canale din sistemele hidroameliorative, de navigaţie şi hidroenergetice. În amenajările piscicole destinate acestui scop, în bălţi, lacuri naturale, lacuri de acumulare, lacuri litorale şi în zona economică exclusivă a Mării Negre pescuitul recreativ se practică de pe mal şi din barcă. În timpul iernii pescuitul recreativ se poate practica şi de pe gheaţă, cu excepţia zonelor de protecţie specială a iernării peştelui.” 
6. Punctul 2 din anexa nr.3 va avea următorul cuprins:

  “2. Pescuitul recreativ se practică de pe mal şi din ambarcaţiuni de agrement în Dunărea teritorială de la Baziaş până la vărsarea ei în mare, în Deltă şi în lunca inundabilă a Dunării, în râurile de munte, colinare şi de şes cu zonele lor inundabile, în reţeaua de canale din sistemele hidroameliorative, de navigaţie şi hidroenergetice. În amenajările piscicole destinate acestui scop, în bălţi, lacuri naturale, lacuri de acumulare, lacuri litorale şi în zona economică exclusivă a Mării Negre pescuitul recreativ se practică de pe mal şi din ambarcaţiuni de agrement. În timpul iernii pescuitul recreativ se poate practica şi de pe gheaţă, cu excepţia zonelor de protecţie specială a iernării peştelui.”

Deputat  PSD: Ioan Stan 


Pentru a nu crea confuzii.
Camera 

Deputaţilor 

9. 
Text ordonanţă -   Art.II. – alin (2)

   “(2) Prevederile art.9 alin.(3) din Legea nr.192/2001, republicată, cu modificările şi completările ulterioare, se aduc la îndeplinire în termen de 15 zile de la intrarea în vigoare a prezentei ordonanţe de urgenţă.


7. Alineatul (2) al articolului II va avea următorul cuprins:

    “(2) Prevederile alin.(2) şi (3) ale art.9 din Legea nr.192/2001, republicată, cu modificările şi completările ulterioare, se aduc la îndeplinire în termen de 15 de zile de la intrarea în vigoare a legii de aprobare a prezentei ordonanţe de urgenţă.”

Deputat  PSD: Mihai Nicolescu 

Deputat PSD: Ioan Stan 
Pentru respectarea normelor de tehnică legislativă. 
Camera Deputaţilor

10. 
Text Senat 

 6. Articolul III va avea următorul cuprins:

   “Art.III. – În termen de 60 de zile de la intrarea în vigoare a prezentei ordonanţe de urgenţă, prin ordin al ministrului agriculturii, pădurilor şi dezvoltării rurale, se va stabili modul de atribuire şi modelul autorizaţiilor şi permiselor de pescuit, la propunerea Agenţiei Naţionale pentru Pescuit şi Acvacultură.”
Se elimină. 

Deputat PSD: Mihai Nicolescu 
 Termenul de 60 de zile s-a împlinit pe 15 noiembrie 2004. 

În aceste condiţii va rămâne textul din ordonanţă. 
Camera 

Deputaţilor 

PREŞEDINTE,








SECRETAR,






Ioan BÂLDEA         







Alexandru PEREŞ 
Întocmit: Consilier Anton Păştinaru     

